প্রথমত, আওয়ামী লীগের সঙ্গে কাজ করছি বলতে যা বোঝানো হচ্ছে বিষয়টা তেমন নয়, আমরা আসলে সরকারের সঙ্গে কাজ করছি। আমরা যে বিশেষ করে এই সরকারের সঙ্গেই কাজ করছি বা করতে চাই তাও নয়, বিগত বিশ বছরে যে কয়টি সরকার পেয়েছি সবগুলো সরকারের সঙ্গে বা সরকারি প্রতিষ্ঠানগুলোর সঙ্গেই কাজ করেছি। কারণ এমামুয্যামান আন্দোলনের জন্য এই নীতিটি স্থির করে দিয়ে গেছেন যে, সব সময় সরকারের সংস্পর্শে থেকে, সরকারকে জানিয়ে, সরকারের কর্মকর্তাদেরকে পরিষ্কার ধারণা দিয়ে কাজ করতে হবে। কারণ আমরা ইসলাম নিয়ে কাজ করি, ভুল বোঝাবুঝির অনেক সুযোগ এখানে থেকে যেতে পারে। তাই আমরা বিগত সরকারগুলোর সঙ্গেও কাজ করেছি, তত্ত্বাবধায়ক সরকারের সঙ্গেও কাজ করেছি, এমামুয্যামান জঙ্গিবাদ দমনের ব্যপারে আদর্শ দিয়ে সহযোগিতা করার জন্য লিখিতভাবে প্রস্তাবও দিয়েছিলেন। সুতরাং খালি যে এই সরকারের সঙ্গে বা এই সরকারের আমলে কাজ করছি বিষয়টি সত্য নয়। আর সরকার ও সরকারী দলকে আলাদা করা যায় না। তবে সরকার প্রথমে। এটা হচ্ছে প্রথম কথা।